Ғәрәп ихтилалы — Башҡорт Википедияһы\nЯҡын көнсығышта төрөктәргә ҡаршы ихтилал (ғәр. الثورة العربية Al-Thawra al-`Arabīya) — 1916—1918 йылдарҙа Яҡын Көнсығышта бойондороҡһоҙ ғәрәп дәүләттәрен барлыҡҡа килтергән азатлыҡ хәрәкәте.\nХиджаз[d] һәм вилайет Сирия[d]\nҒәрәп ихтилалы Викимилектә\n1.1 Беренсе донъя һуғышы алдынан Ғәрәп ярымутрауындағы хәл\n1.1.3 Көнсығыш Ғәрәбстан\n1.2 Беренсе донъя һуғышы башында Ғәрәбстан йылда инглиздәр менән шундай уҡ килешеү төҙөрүгә ҡамасаулай алмай.ярымутрауындағы хәл\nЙәш төрөк инҡилабынан һуң, 1908—1909 йылдарҙа Ғосман империяһы һәр ваҡыт уңышһыҙлыҡҡа тарый. Был юғалтыуҙарҙы (шул иҫәптән территориаль юғалтыуҙарҙы) ҡаплатырға тырышып, йәш төрөктәр тыйылғыһыҙ рәүештә пантюркизмды пропагандалай һәм хатта улар ҡолатҡан Ғәбделхәмит Икенсегә ҡарағанда ла көслөрәк итеп империяла аҙсылыҡ булған этник төркөмдәрҙе эҙәрлекләүгә тотона. Ошо факторҙар йоғонтоһо аҫтында империяла йәшәгән ғәрәптәрҙең иң әүҙем төркөмдәре ғосмансылыҡтан әкренләп милләтселеккә, йәғни Истанбул менән лояль хеҙмәттәшлектән ғәрәп үҙенсәлектәрен өҫтөн күреү кәйефтәренә күсә бара. 1905 йылда Сүриәнән килгән эмигрант Нәжиб Азури Парижда «Ғәрәп ватаны лигаһы» манифесын баҫтырып сығара. Ундә түбәндәге юлдар бар:\nҒәрәптәр үҙҙәренең милли, тарихи һәм этнографик йәһәттән бер төрлө булыуҙарын таный һәм, бойондороҡһоҙ дәүләт төҙөү маҡсаттында, тамыры серегән ғосман ағасынан айырылырға теләй.\nНәжиб Азури Ғосман империяһының ғәрәп провинциялары нигеҙендә, Ғәрәп Азияһы сиктәрендә һәм «Көнбайыштың гуманлы мәғрифәтле милләте» ярҙамы менән бойондороҡһоҙ дәүләт булдырыуҙы маҡсат итеп ҡуйған панғәрәптәр төркөмөнә ҡарай. Башҡа төркөмдәр ҙә була — мәҫәлән, Европала уҡыған йәштәр (Франция «Йәш Ғәрәбстан» йәшерен йәмғиәтен ойоштора) «баҫып алыу ҡурҡынысы ниндәй державанан янауына ҡарамаҫтан», айырылып сығыу өсөн сығыш яһай.\nБеренсе донъя һуғышы алдынан Ғәрәп ярымутрауындағы хәлҮҙгәртергә\nҒосман властары теоретик яҡтан ҡарағанда бөтә Ғәрәбстан ярымутрауын контролдә тота, әммә ғәмәлдә уларҙың бының өсөн етерлек аҡсалары ла, әҙерлекле кадрҙары ла, ғәскәре лә булмай. Шуға күрә Ғәрәбстандың иң эре ҡалаларында урынлашҡан ғосман пашалары һәм гарнизондарының, башлыса, күҙәтеү менән генә сикләнеп, ҡағиҙә булараҡ, низағ тыуған осраҡта урындағы феодалдарға һөҙөмтәле ҡаршы тороуҙы булдырыу өсөн мөмкинлектәре булмай.\nШығыйҙарҙың Йәмәнда идара иткән зейди мәзһәбе имамы Яхья Хәмит әт-Дин 1911 йылдағы килешеү нигеҙендә киң автономия менән асыҡтан-асыҡ файҙалана. Ул ғосмандарҙың ярҙамына иҫәп тота, сөнки көньяҡтағы сиктәрҙә 1839 йылда уҡ Йәмәндең көньяғын, эре Аден порты менән бергә, баҫып алған инглиздәр, ә төньяҡта — имам Яхъянан яр буйындағы Тихама өлкәһен даулап алған Асир әмирлеге хакимы Мөхәммәт Али әл-Иҙриси менән дошмашлаша. Ғосмандар Асир әмирен бер нисә тапҡыр «урынына ултыртырға тырышып» ҡарай, әммә уңышҡа өлгәшә алмай.\nДжиддәлә ғосман пашаһына башлыса Хижәздә йәшәгән төрөктәр буйһона, шул уҡ ваҡытта ғәрәптәр Мәккә шәрифе юрисдикцияһы аҫтында була. 1908 йылда Мәҙинә менән Маанды тоташтырған Хижәз тимер юлы асылыуға бәйле ғосмандарҙың был төбәктәге йоғонтолары көсәйә.\n1899 йылда уҡ Бөйөк Британия, урындағы шәйех Мөбәрәк менән йәшерен килешеү төҙөп, Кувейтта үҙ хакимлығын урынлаштыра. Унан алдараҡ ул Бахрейн, Катар, Оман һәм Әбу-Дәбиҙе үҙенә буйһондорған була. Көнсығыш ғәрәп яр буйҙарында нығынғас, инглиздәр сәғүдиҙәр һәм рәшидиҙәр феодал ырыуҙарының үҙ-ара низағына әүҙем йоғонто яһай башлай.\nНәждән ҡыуылған сәғүҙиҙәр был әмирлектә үҙҙәренең власын ҡайтарырға тырыша һәм Кувейттың ярҙамынан файҙалана. Төньяҡ Ғәрәбстан әмирлеге Джәбәл-Шаммарҙы ҡулдарында тотҡан рәшидиҙәр, ғосмандар ярҙамында Нәжде ҡул аҫтында тоторға тырыша. 1902—1914 йылдарҙа Әбдел Ғәзиз ибн Сәғүд Нәждә үҙ династияһы власын тергеҙеп кенә ҡалмай, ә рәшидиҙәргә бик ҙур еңелеүҙәр килтерә, үҙ дәүләте биләмәләрен киңәйтә һәм Ғәрәбстандың көнсығышында ғосмандарҙың йоғонтоһон күпкә кәметә. Урыҫ дипломаттары мәғлүмәттәре буйынса, 1912 йылға Көнсығыш Ғәрәбстандың баш ҡалаһы Әр-Риядта «төрөк чиновниктары ла, һалдаттары ла» булмай. Сәләфилек сәғүҙиҙәрҙең рухи байрағы була. 1913 йылға ибн Сәғүд Әл-Һасаның яр буйҙарындағы өлкәһен һәм, 1911 йылдан алып Мәккә һәм Мәҙинәгә сәләфиҙәрҙе индермәгән Хижәз менән низағта үҙ мәнфәғәттәрен нығытып, бер нисә мөһим ҡәлғәне баҫып ала.\nБеренсе донъя һуғышы башында Ғәрәбстан йылда инглиздәр менән шундай уҡ килешеү төҙөрүгә ҡамасаулай алмай.ярымутрауындағы хәлҮҙгәртергә\nИбн Сәғүд 1914 йылдың майында уҡ Ғосман империяһы менән дуҫлыҡ һәм союздашлыҡ тураһында килешеү төҙөй, әммә был уға 1915 йылда инглиздар менән шундай уҡ килешеү төҙөүгә ҡамасауламай. Ғәмәлдә ул һуғыш мәлендә тегеләре яҡлы ла, былары яҡлы ла булмай, ә битарафлыҡ сәйәсәтен һаҡлай, үҙе иһә үҙ дәүләтен булдырыу һәм күршеләре, уға буйһонмаған ҡәбиләләр менән тыуған мәсьәләләрҙе хәл итеү менән шөғөлләнә.\nРәшидиҙәр Джәбәл-Шаммарҙағы һуғышта ғосман империяһын яҡлай.\nИмам Яхья хәрби хәрәкәттәр барышына асыҡтан-асыҡ ҡыҫылмай, ләкин ғәмәлдә һуғыш башланыу менән Британияның Аден гарнизонына ҡамауҙа тотҡан ғосмандарға төньяҡ Йәмәндең ҡайһы бер ҡәбиләләре менән ярҙам итә.\nИнглиздәр Әсир хакимы Мөхәммәт Али әл-Идриси менән ғосмандарға ҡаршы берлектә һуғыш хәрәкәттәре алып барыу тураһында килешә. Әммә Әл-Иҙриси аҡса һәм ҡорал алғандан һуң инглиздәргә ярҙам итмәй, ә 1915—1916 йылдарҙа баш бирмәгән тау халҡы менән һуғыша.\nИнглиздар үҙҙәренең Мысырҙағы юғары комиссары Мак-Магон аша Мәккә шәрифе Хөсәйен бән Али менән бик оҙайлы һөйләшеүҙәр алып бара. 1915 йылдың октябрендә Мак-Магон Хөсәйенгә, тик Ливан, Сүриәнең көнбайышы, Ғәрәбстандың көньяғы һәм көнсығышынан тыш, Азиялағы бөтә ғәрәп дәүләттәренең батшаһы итеп танырға вәғәҙә бирә.\n1916 йылдың 8 июнендә шәриф Хөсәйен ихтилалды башлай. Уның 50 мең кешеһе, ә бына мылтығы ни бары 10 мең генә була. Ҡыҙыл диңгеҙҙе контролдә тотҡан Антанта флот ярҙамында, 10 июндә ғәрәптәр Джиддә портына һөжүм итә, һәм 16 июндә ғосман гарнизондары баш һала. Сентябрь аҙағына ғәрәптәр яр буйындағы бер нисә ҡаланы ала, әммә Мәҙинәгә туранан-тура һөжүмде төрөктәр 1916 йылдың октябрендә кире ҡаға.\nБритания хөкүмәте ғәрәптәргә ярҙамға капитан Томас Эдвард Лоуренсты ебәрә, ул декабрь айында Янбуны обороналаусыларға Короллек флоты менән ярҙам итә. Лоуренс ғәрәп лидерҙарын Мәҙинәгә һөжүм итмәйенсә, уның урынына Хижәз тимер юлының эш режимын боҙоуға күндерә, был осраҡта төрөктәрҙең байтаҡ ҡына көсө шул юлды төҙөтеүгә йүнәлтеләсәге билдәле булыуын аңлата.\n1917 йылдың 3 ғинуарында Фейсал ибн Хөсәйен 5100 һыбайлы дөйә, 5300 пехота һалдаты, 4 тау пушкаһы, 10 пулемет һәм 380 йөк тейәгән дөйә менән Ҡыҙыл диңгеҙ буйынан төньяҡҡа әл-Вәджидә ҡалаһына юллана. Ә был ваҡытта төрөк гарнизоны, көньяҡтан һөжүм көтөп, ҡаланы обороналауға әҙерләнә, 917 йылдың 23 ғинуарында 400 ғәрәп һәм 200 инглиз морягынан торған десант ҡалаға төньяҡтан һөжүм итә. 36 сәғәттән һуң гарнизон баш һала, төрөктәр, Мәккәнән сигенеп, оборона өсөн отошлораҡ булған Мәҙинә янына барырға һәм гарнизонды Хижәз тимер юлы буйлап урынлаштырырға ҡарар итә. Ғәрәптәрҙең ғәскәре 70 мең кешегә тиклем етә, уларҙың 28 меңе мылтыҡ менән ҡоралланған була.\n1917 йылда Ауда ибу Тайи ғәскәре менән баш күтәреүселәр яғына күсә, 9 майҙа Лоуренс уларҙы ғосмандарҙың Ҡыҙыл диңгеҙ буйындағы һуңғы порты — Акабаны штурмлауға йүнәлтә. 6 июлдә, аяуһыҙ алыштан һуң ҡала яулап алына. Әммә был еңеү һөҙөмтәһендә Мысырҙан Фәләстанға һөжүм итеүсе инглиз ғәскәренең уң флангыһы асыла. Бынан һуң ғәрәптәр, генерал Алленбиҙың һөжүменә ярҙам итеп, төрөк ғәскәрҙәре сафына һәм элемтә сараларына зыян килтергес һөжүмдәр яһай.\nАкабаны алғас, Антантаның келәттәренән ғәрәптәрҙе һуғыш кәрәк-яраҡтары менән тәьмин итеү юлға һалына, ғәрәп ғәскәрҙәренә техник белгестәр килә, инглиз авиацияһы ла ғәрәптәр мәнфәғәтендә эшләй; ә ғәрәп ғәскәрҙәре, үҙ сиратында ваҡ һөжүмдәр тактикаһын ҡулланып, төрөк ғәскәрҙәренең ҙур майҙанда таралып урынлашыуын тәьмин итә, генерал Алленби ғәскәренә разведка мәғлүмәттәрен еткереп тора.\n1918 йылдың сентябрендә Алленби Мегиддо эргәһендәге алышты планлаштырғанда ғәрәп партизандарына мөһим роль үтәүҙе йөкмәтә. Антанта көстәре төрөк-герман сафтарына һөжүм иткәндә ғәрәптәр ғосмандар тылындағы өс тимер юлын да сафтан сығара, шулай итеп, төрөктәр ярҙам да ала алмай һәм сигенергә лә юл тапмай.\n1918 йылдың 30 сентябрендә дөйәләргә атланған ғәрәптәр Дамаск ҡалаһына барып етә һәм ҡалала йәшәгән ғәрәп милләтселәренең ғәрәп ихтилалы флагын күтәреүҙәрен күрә. Икенсе көнөнә ҡалаға Австралия еңел кавалерияһы инә.\nҒосман империяһының ҡолауы ғәрәптәрҙә, Бөйөк Британия Хөсәйенгә биргән вәғәҙәләрен үтәр, тигән илююзия тыуҙыра. Шул хәбәрҙе көтөп, Хөсәйен ибн Али, Ғосман империяһының элекке ғәрәп провинцияларын үҙ ҡулы аҫтына берләштереүгә дәғүә итеп, үҙен корлль тип иғлан итә. Әммә хатта Ғәрәбстан сиктәрендә лә ул быны эшләй алмай, ә башҡа төбәктәр тураһында әйтеп тораһы ла түгел. Бөйөк Британия менән Франция, Сайкс-Пико килешеүенә ярашлы, был төбәктәрҙе үҙ-ара бүлешеп алыуҙы өҫтөн күрә. Хөсәйен Хижәз короле булып ҡала һәм 1919 йылда Нәждға һуғыш аса һәм еңелә. 1919 йылда ибн Сәғүд Джәбәл-Шамарҙы, 1922 йылда — Әсирҙе, ә 1924 йылда Хижәзде баҫып ала, һәм 1927 йылда Нәжд һәм Хижәз короллеген иғлан итә, 1932 йылда ул Сәғүд Ғәрәбстаны үҙгәртелә.\nҠалып:Ru icon (инг.) Восстание в Аравии\nhttps://ba.wikipedia.org/w/index.php?title=Ғәрәп_ихтилалы&oldid=988795 ҡабул ителгән\nПоследний раз редактировалась 23 ноябрь 2020 в 11:02\nБыл бит һуңғы тапҡыр 11:02 23 ноябрь 2020 үҙгәртелгән.


Радий Хәбиров Рәсәй Федерацияһының Дәүләт советы ултырышында ҡатнашты\n26 декабрҙә Мәскәүҙә Башҡортостан Башлығы Радий Хәбиров Рәсәй Федерацияһы Дәүләт советы ултырышында ҡатнашты. Көн тәртибенә сығарылған төп һорау – ауыл хужалығы сәнәғәте һәм ауыл биләмәләрен үҫтереү.\nРәсәй Президенты Владимир Путин билдәләүенсә, һуңғы осорҙа ауыл хужалығында уртаса үҫеш темпы, тотош Рәсәй иҡтисадына ҡарағанда юғарыраҡ. 2019 йылдың 11 айында ауыл хужалығы тауарҙарын етештереү 4,1 процентҡа артҡан. Дөйөм һөҙөмтәгә эре холдингтар ғына түгел, фермер хужалыҡтары ла тос өлөш индерә. Әгәр 2010 йылда уларҙың өлөшө 7,2 процент тип баһаланһа, быйыл 12,9 процентҡа еткән.\n– Шул уҡ ваҡытта аңлап торам, тармаҡ артабан да үҫешһен, яңы кимәлгә сыҡһын, ауыл хужалығына йәш кадрҙар килһен өсөн принципиаль мәсьәләне хәл итеү мөһим. Ул да булһа – ауылдарҙа йәшәү кимәлен һәм сифатын күтәреү, – тине Владимир Путин. – Беҙҙең ауыл биләмәләре социаль инфраструктура йәһәтенән һаман да артта ҡала.\nУлтырышта ҡатнашыусылар 2015-2019 йылдарға иҫәпләнгән Ауыл биләмәләрен үҫтереү стратегияһын тормошҡа ашырыуҙа төбәктәр өлөшөн барланы, шулай уҡ “Ауыл биләмәләрен комплекслы үҫтереү” дәүләт программаһын тормошҡа ашырыу этаптарын ҡараны.\nДәүләт советы ағзалары ауыл сәнәғәте комплексы үҫеше һөҙөмтәләренә айырым иғтибар бүлде һәм тармаҡ алдында торған яңы бурыстарҙы барланы. Бәләкәй эшҡыуарлыҡты үҫтереү, ауыл өсөн кадрҙар әҙерләү һәм ауыл биләмәләрен социаль һәм инженер инфраструктура менән тәьмин итеү һорауҙары буйынса фекер алышты.


Һеҙгә хәйерселәр мөрәжәғәт итһә, ниндәй тойғолар кисерәһегеҙ? » "Йәшлек" гәзите\nГазета "Йәшлек" » Рубрикалар » Һеҙгә хәйерселәр мөрәжәғәт итһә, ниндәй тойғолар кисерәһегеҙ?\nВадим АРЫҪЛАНОВ, таксист:\n– Һуңғы ваҡытта хәйер бирергә тура килмәне. Әгәр кеше ысынлап та мохтажлыҡ кисерһә, әлбиттә, аҡса йәл түгел. Ә эскесе йәки сиған саҙаҡа һораһа, мин уларҙы бер нисә һүҙ менән генә кәрәкле ергә “олаҡтырып” китәм. Теге йәки был бала ауырый, тип интернетта банк иҫәбенә аҡса йыйыусыларҙың күбәйеүе эсте бошора. Мут әҙәмдәр бала һаулығын ҡайғыртыусыларҙың изге күңелле булыуынан файҙалана, анһат ҡына аҡса эшләй. Мин нужа күреүселәргә йәки ауырыуҙарға ярҙам итергә теләһәм, бының өсөн мотлаҡ берәй хәйриә ойошмаһына, йә махсус фондҡа аҡса күсерәсәкмен.\nЛәйсән ХӨСӘЙЕНОВА, актриса:\n– Аҡса һораусыларҙы ҡыҙғанам, тик уларҙың барыһына ла ярҙам итеп булмай. Хәйерҙе күберәк мәсеттә ҡалдырам йәки медицина ярҙамына мохтаж булған кешегә аҡса бирәм.\nӘлиә МУСИНА, хәбәрсе:\n– Мин күптән түгел социаль яҡтан аҙ тәьмин ителгән ғаиләгә ярҙам иттем – яҡшы торошло элекке кейемдәребеҙҙе, аяҡ кейемдәрен тапшырҙым. Ғөмүмән, кемгәлер ярҙам итеү өсөн әллә ҡайҙа ситкә китергә кәрәкмәй. Сөнки таныштарыбыҙ, дуҫтарыбыҙҙың туғандары араһында ла мохтажлыҡ кисергән кешеләр, ғаиләләр осраштыра. Кемдеңдер ҡул һоноп торғанын күрһәм, ике төрлө хис-тойғо кисерәм. Мәҫәлән, хәйерсенең өҫ-башына ҡарап йәлләйһең, ә типһә – тимер өҙөрлөк ир булһа – асыуланаһың. Ул бит барыбер һәр тинен эскегә тотонасаҡ.\nЛиана СӘҒӘҘИЕВА, банк хеҙмәткәре:\n– Мин, күпме бирергә икән, тип аптырап ҡалам. 50 һум аҙ, ә 100 һум күп һымаҡ. Ҡайсаҡ, уйланып тороп, тинлектәр генә тоттороп киткәнем бар. Күберәк пенсионерҙарға ярҙам итергә тырышам – ҡыҙғаныс. Дәүләтебеҙ бик күптәрҙе етеш тормош, хаҡлы ял менән тәьмин итә алмай, ә беҙҙе киләсәктә нимә көтә? Аҡсаны усына йомған әбей-бабайҙар аяҡҡа йығылырҙай булып рәхмәт уҡый башлаһа, бындай күренештән миңә икеләтә ауыр, тиҙерәк эргәләренән ҡаса һалам.\nАльтаир ИМАМЕТДИНОВ, пенсионер:\n– Йәшем барған һайын, хәйерҙе һирәгерәк бирәм. Алкаштар һораһа, нәфрәт менән ҡарайым. Ә бына инвалидлыҡ йәки хәйерселек миндә йәлләү тойғоһо уята.\nНурия НАРИМАНОВА, студент:\n– Ошо хәйерсенең урынында үҙем булмағанға Хоҙайға шөкөр итәм. Бер тин дә бирә алмаһам да, уларға ҡарап еңеллек кисерәм. Студент тормошомда ниндәйҙер ваҡ-төйәк өсөн аҡса етмәүе шул ваҡытта миңә пүстәк тойола.\nЗәлифә ӘЛИБАЕВА, менеджер:\n– Хәйерселәрҙең төрлөһө була. Мин йәштәргә, әллә нисә тапҡыр инвалид булһа ла, бер ҡасан да бер тин дә бирмәйем. Йәшһең, тимәк, эшләй алаһың, тик хәйерсе булып түгел. Ни өсөн тир түгеп тапҡан хәләл аҡсамды уның менән бүлешергә тейешмен? Былай ҙа, етеш йәшәйем тип, ике урында эшләйем. Йәш хәйерселәрҙе күрә алмайым. Ә бына ҡарт-ҡороға саҙаҡа бирәм. Тик барыһына ла түгел. Таҙа кейемле, хәйер һорағанға ныҡ тартынған, оялып ҡына ҡулын һуҙған ҡарттар һис тә профессионалдарға оҡшамаған, ундайҙарҙы йәлләйем.\nАльбина САВЕЛЬЕВА, уҡытыусы:\n– Тажик, үзбәк сиғандарына иҫем китә – йоҡа кейемдә имсәк балалары менән ҡышын, йәйен урамда ултыралар. Бының өсөн ҡоростай һаулыҡ кәрәк тә баһа! Беҙҙең илдә ғаиләләр, нимә ашатырмын, эсерермен, нисек уҡытырмын, тип, өсөнсө, дүртенсе балаһын табырға ҡурҡа, ә былар… Сиған балалары бәләкәйҙән үк хәйер һорашып буй еткерә. Был халыҡ анһат ҡына үҙенең нәҫелен ҡарауҙы башҡаларҙың иңенә һалып ҡотола. Улар менән ҙур ҡалалар шығырым тулған. Ғөмүмән, үҙен йәлләтеп шоу яһаған кешеләр бик күп. Яңыраҡ Мәскәүгә барып ҡайттым, метрола ҙур ҡорһаҡлы йәш кенә ауырлы ҡыҙҙар ҡайғылы йөҙ менән хәйер һораша ине. Был бизнестың ундай төрө тиҙҙән беҙгә лә килеп етмәҫ тимә.\nСығыу ваҡыты 19-04-2013, 10:36 | Ҡаранылар: 778\nХәйерселәр бизнесы кем ҡулында?


Бәхет ҡошо ҡунды иңенә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Бәхет ҡошо ҡунды иңенә\nБәхет ҡошо ҡунды иңенә 21.02.2017 // Спорт һәм туризм\n– Анто-о-он! Бабиков! – Стадионда ла, телевизор алдында ла көйәрмәндәр бер юлы ҡысҡырып ебәрҙе. Әле генә биатлонсы яҡташыбыҙ Австрияның Хохфильцен ҡалаһындағы донъя чемпионатында ирҙәр командалары араһындағы эстафетала Рәсәй егеттәрен тәүге урынға сығарҙы. Йәғни үҙенең өсөнсө этабында атыу һыҙығынан беренсе булып ҡуҙғалып китте...\nАнтон тураһында декабрь башында ғына яҙып сыҡҡайныҡ. Былтыр мартта Европа чемпионы булған Өфө егете быйылғы миҙгелдә Донъя кубогы этаптарында сығыш яһаған иң көслө биатлонсылар араһында ла юғалып ҡалманы – эҙәрлекләү уҙышында еңеү яуланы.\nӘлеге чемпионатта иһә тәүҙә уңышһыҙ сығыш яһаны. Спринтта 49-сы ғына булды, иртәгәһенә 39-сы урын менән хушһынды. Һөҙөмтәлә өсөнсө шәхси уҙышҡа икенсе спортсылар һайлап алынды.\nШулай ҙа эстафетала тренерҙар йәнә уға өмөт бағланы. Һәм яңылышманылар! Яҡташыбыҙ үҙ этабында бөтә мишендәргә лә төҙ атып, финишҡа иң алда килде һәм эстафетаны командалаш иптәшенә беренсе булып тапшырҙы. Уныһы ҡулға эләккән “бәхет ҡошон” ысҡындырманы. Алексей Волков, Максим Цветков, Антон Бабиков һәм Антон Шипулин тәүгә донъя чемпионы исемен яуланы.\nРәсәй спортсылары һуңғы тапҡыр бындай уңышҡа 2008 йылда өлгәшкәйне. Ул ваҡытта “алтын” биатлонсыларыбыҙ сафында тағы бер яҡташыбыҙ – Максим Чудов бар ине. Хәҙер уның эстафетаһын Антон Бабиков лайыҡлы ҡабул итеп алды.\nЧемпионды республика Башлығы Рөстәм Хәмитов телефон аша ҡотланы, ҡайтҡас, уның менән осрашасағын белдерҙе.


«Тамыр» күрһәтә, «Тамыр»!\n14 Апрель 2019, 16:46\n«Тамыр» телеканалы мөхәррире Гөлназ Ишемғолова телевизор ҡараусыларға яҡшы таныш. Матур кәйеф бүләк итеп, кескәйҙәрҙе дәртләндереп, «ӘЮЯ ҡаласығы»нда белем донъяһына әйҙәүсе мөләйем апайҙарын балалар «зәңгәр экран»дан көтөп ала: уйын формаһында алып барылған, зиһенде үҫтереү, өндәрҙе, хәрефтәрҙе дөрөҫ әйтеү өсөн иң уңышлы тапшырыу ул.\nБашҡортостандың 100 йыллығына арнап «ӘЮЯ ҡаласығы» тапшырыуының авторы һәм алып барыусыһы Гөлназ Ишемғолова билдәле шәхестәр тураһында телевизион ролик төшөрҙө. Арҙаҡлы шәхестәр исемлеге араһында яҡташыбыҙ, күренекле башҡорт тел ғалимы, яҙыусы Жәлил Кейекбаевтың исеме лә бар.\nЯҙмала музейыбыҙҙың бай мәғлүмәттәре – Жәлил Ғиниәт улы Кейекбаевтың портреты, студент Ж. Кейекбаевтың конспекттары, ғалимдың ҡулъяҙмалары, профессорҙың башҡорт теле буйынса хеҙмәттәре, яҙыусының «Туғандар һәм таныштар» романы, балалар өсөн ижад иткән китаптары, Жәлил Ғиниәт улының шәхси әйберҙәре, ғаиләһе, хеҙмәттәштәре һәм дуҫтары менән төшкән фотоһүрәттәре, Жәлил Кейекбаев йорт-музейынан күренештәр файҙаланылды.


23 ноября 2018 — 18:21 ГТРК «Башкортостан»\nЕвропа илдәрендә йәшәүсе һәр алтынсы кешенең психик сәләмәтлеге ҡаҡшаған. Был турала Еврокомиссия докладында әйтелә. Ундағы мәғлүмәттәргә ярашлы, күңел төшөнкөлөгө, невроз, кәйеф ҡырылыу кеүек ауырыуҙар башлыса спиртлы эсемлектәр һәм наркотиктар ҡулланыуҙар барлыҡҡа килә. Был проблемалар бигерәк тә, Финляндия, Франция, Ирландия, Португалия кеүек илдәрҙә үтә лә киҫкен.\nНью-Йоркта Бруклин күперендә автомобилдәр янып киткән. Янғын өс машина бәрелешеүенән сыға. Юл-транпорт фажиғәһе һөҙөмтәһендә бер кеше һәләк булған, бишәүһе төрлө йәрәхәттәр алған.\nЯнғын һүндереүсе экскаватор. Силәбелә экскаватор янған йөк машинаһын һүндергән. Шаһиттар был үҙенсәлекле ваҡиғаны видеоға төшөрөп алған. Унан күренеүенсә, машинист экскаватор сүмесе менән ер ҡаҙып ала ла, тупраҡты ут ялмаған фура өҫтөнә түгә. Ошо рәүешле уға янғынды юҡ итә алған. Йәрәхәтләнеүселәр һәм зыян күреүселәр юҡ, тип хәбәр ителә.\nМәскәүҙә ҡышҡы миҙгелгә әҙерлек тулы ҡеүәттә бара. Горький исемендәге Үҙәк мәҙәниәт һәм ял паркында Евпропалағы иң ҙур һырғалаҡтарҙың береһе эшләй башланы. Быйыл уға “Бәхетле кешеләр фабрикаһы” тигән исем биргәндәр. Меңәрләгән мәскәүлеләр төп боҙ майҙансығы асылыу тантанаһына йыйылған. Әйткәндәй, һырғалаҡҡа бер юлы алты меңдән ашыу кеше һыя. “Фабриканың” төп символы-төтөн сығып торған ун метрлыҡ мөрйә.


Виноградов Василий Иванович (1874—12.11.1948), композитор, музыка-йәмәғәт эшмәкәре. Башҡорт халыҡ музыкаһына нигеҙләнгән симфоник әҫәрҙәр авторы, башҡорт, татар һәм мари халыҡ көйҙәрен яҙып алыусы. Татар АССР-ының атҡаҙанған сәнғәт эшмәкәре (1944). Бала сағы һәм йәшлеге Өфөлә үтә. Сығышы менән хәҙерге Татарстан Республикаһының Алабуға ҡалаһынан.\nhttps://ba.wikipedia.org/w/index.php?title=7_ғинуар&oldid=1104713 ҡабул ителгән\nПоследний раз редактировалась 5 ғинуар 2022 в 16:08\nБыл бит һуңғы тапҡыр 16:08 5 ғинуар 2022 үҙгәртелгән.


Журналист, яҙыусы Нажиә Игеҙйәнованы 75 йәше менән ҡотлайбыҙ!\n1 Сентябрь , 13:47\nБалалар өсөн "Исемем матур икән", "Яҡты хыял", "Һандуғас моңо" исемле китаптар авторы, юбиляр Нажиә апайға һаулыҡ, оҙон ғүмер юлы, бәхет-шатлыҡтар теләйбеҙ. Бәләкәстәр һеҙҙең әкиәт-хикәйәләрегеҙҙе бик ярата! Ә әлегә кескәй дуҫтарыбыҙға яҙыусының "Һандуғас моңо" исемле хикәйәһен тәҡдим итәбеҙ.\nИршат ҡош һайрауына уянды ла тәҙрәгә төбәлде. Асылмалы тәҙрә аша бәләкәй генә, һарыҡай ғына ҡоштоң, муйыл ағасы ботаҡтарын тибрәтеп, ҡанаттарын ҡаға-ҡаға, сут-сут итеп һайрауын күрҙе. Ул шул тиклем матур һайрай – малай шаҡ ҡатты. Ҡошто һәйбәтерәк күрергә теләп, тәҙрә эргәһенә килһә, уныһы осто ла китте. Иршат йомшаҡ диванда йоҡлаған ҡартатаһына ҡараны. Шатморат ҡарт та уянған икән – ейәнен күптән күҙәтеп, шым ғына ята.\n- Һандуғас ул. Инә һандуғас балалары янынан йыраҡ осмай. Ә был, ата һандуғас, иркенләгән йәғни йомортҡанан сыҡҡан ҡошсоҡтары тураһында донъяға яр һала – шатлығы менән уртаҡлаша.\nИршат ҡартатаһы янына килеп ултырҙы:\n- Ә миңә шатланып та, саҡ ҡына һағышланып та һайраған һымаҡ тойолдо.\n- Афарин! Бик хисле, һиҙгер кеше - ижадсы булырһың - балам. Иртә бит әле, йоҡламайһыңмы? - Шатморат ҡарт малайҙың арҡаһынан яратып ҡағып ҡуйҙы.\n- Йоҡом туйҙы. Ҡартатай, һандуғас тураһында тағы һөйлә әле.\nШатморат ҡарт урынынан тороп, ихатаға табан атланы!\n- Әйҙә, балам, бит-ҡулдарҙы йыуайыҡ та, электр сәйнүген ҡайната һалайыҡ. Сәй эсә-эсә, һандуғас тураһында һөйләрмен.\nӨҫтәл артына ултырып, ике-өс тәгәс сәйҙе тәмләп һемергәс, ҡарт ҡабаланмай ғына хәбәрен башланы:\n- Һандуғас – күсәр ҡош. Ул – барҡылдаҡтар ғаиләһенә ҡарай.\n- «Барҡылдаҡтар»! Бигерәк ирмәк һүҙ, - Иршат шарҡылдап көлөп ебәрҙе.\n- Барҡылдаҡ – эре турғай ул. Сыбар буҙ төҫтәге был турғайҙың тоҡомо бик ҙур – утыҙҙан уҙа: һабан турғайы, ҡыҙылтүш йәғни буран турғайы, ҡарабаш турғай, ҡамыш турғайы, һыу турғайы һәм башҡалар. Әммә барҡылдаҡтар ғаиләһенән өс кенә турғай һайрай: һандуғас, һабан турғайы. Өсөнсөһөн үҙең әйт әле… - Шатморат ҡарт иҫе китеп хәбәр тыңлаған ейәненә төбәлде. – Йә, йә, уйла әле, уйла.\nИршат уйланы-уйланы – өсөнсөһө һайрар ҡошто әйтә алманы.\n- Иртә яҙҙан ниндәй ҡошҡа оя яһап, һайғауға эләһегеҙ? Уны бит бесәйебеҙҙән үҙең һаҡлайһың… - Шатморат ҡарт - шуҡ кеше - малайға ҡарап, мут йылмайҙы.\n- Сыйырсыҡ! - Иршат ифрат шатланды. – Атайым менән өс сыйырсыҡ ояһын оҙон, төҙ һайғауға элдек. Ҡараҡаш тигән бесәйебеҙ һайғауҙан менеп, сыйырсыҡ балаларын тотмаһын тип, ҡулайлама ҡуйҙыҡ.\n- Шул, шул. Сыйырсыҡ та, барҡылдаҡ нәҫеленән. Ул да дан йырсы. Торғаны әртис инде: төрлө ҡоштар булып харап килештереп һайрай, хатта бесәй булып та мыяулай. - Шатморат ҡарт, бер аҙ тын ултырғас, хәбәрен дауам итте. – «Һандуғас шатланып та, саҡ ҡына һағышланып та һайраған һымаҡ тойолдо», тинең бит әле. Һандуғас – моңло ҡош шул. Күсәр ҡоштар булараҡ, һабан турғайы, сыйырсыҡ, һандуғас ҡошсоҡтары, ҡанат нығытҡас, йылы яҡтарға осоп китә. Йәмле йәй еткәс, йәнә тыуған яҡтарға әйләнеп ҡайталар.\n- Ҡайтыр булғас, сит илдәргә китмәһендәр! - тине Иршат.\n- Тәбиғәт шулай яралтҡан уларҙы – асыулана алмайбыҙ. Әммә тыуған яҡ магнит һымаҡ тарта – ҡоштар ҡайта, бала сығара, сасҡау һалҡындарҙан һаҡланып, сит илдәргә китергә мәжбүрҙәр.\nӘ бына байлыҡ артынан ҡыуып, еңел тормош эҙләп, сит илдәргә олағыусы бәндәләргә үпкә ҙур. Сит-яттарға бил бөгөп йәшәгәнсе тыуған яҡтың байлығын арттырһын, тыуған илдең именлеген күтәрһен ул кеше. Кәре кәмегәс, тыуған төбәге барыбер иҫенә төшә. Әммә…ҡайта алмағандар ҙа бар. Донъя бит ул, төрлө ваҡиғалар ҙа була.\nҠошҡайҙар, сараһыҙҙан йылы яҡтарға китһә лә, тоҡомон артабан арттырырға тыуған иленә ҡайта. Моңдары менән беҙҙе ҡыуандыра.\n- Ҡартатай, мин үҙемдең Башҡортостанымда ғүмер кисерермен! Ә сит илдәрҙә сәйәхәт кенә итермен. – Иршаттың йөҙө балҡыны, ҡартатаһына һыйынды.\n- Афарин, балам, - Шатморат ҡарт та шат ине – ейәнен кинәнеп һөйҙө.


Театрыбыҙҙың “Диуана”һы » Башҡортостан гәзите\n30-06-2012, 03:34 // Матур үтһен ялығыҙ // Баҫып сығарырға\nБына бөгөн тағы осраштыҡ Илфат ағай менән. Үҙ мәшәҡәттәребеҙгә сумып, күптән һөйләшеп ултырған юҡ ине. Байтаҡ йылдар үтеп киткән икән дә баһа! Ләкин сәстәренә йылдар ҡары һибелеп, ҡараштарына көҙгө һағыш нуры яғылһа ла, элекке шаянлығын юғалтмаған ул. Күрешеү менән шундай мәрәкә һөйләп ташланы: “Берәү ҡоштар баҙарында йөрөй икән. Ике тутыйғош һатыла, ти. Береһе зифа буйлы, хатта һөйләшә икән. Хаҡы — 50 доллар. Икенсеһен, һөйләшә лә белмәгән йолҡошон, 150 долларға һаталар, ти. “Ниңә улай?” — тип һорай һатып алыусы. “Быныһы, — тип йолҡошона күрһәтә һатыусы, — һөйләшә белгәненең художество етәксеһе”.\nИлфат ағайҙың был мәрәкәне юҡҡа ғына һөйләмәгәнен шунда уҡ төшөндөм. Һәр хәлдә, ул үҙе һөйләшә белмәгән “тутыйғош” затынан түгел, рәхәтләнеп һөйләштек.\n— Илфат ағай, ғүмерегеҙҙең 50-се тауынан тирә-йүн нисегерәк күренә?\n— Элек 50 йәшлек кешеләр миңә ҡарт һымаҡ тойола торғайны. Үҙем ошо йәшкә еткәс, “юҡ, миңә 50 түгелдер ул”, тим. Ләкин йәштәр менән аралашҡан саҡта, уларҙан “батя”, “отец” кеүек һүҙҙәрҙе ишетеп, һиҫкәнеп ҡуям. Бына әле һеҙгә (редакцияға. — С.Ә.) килгәндә автобуста бер ҡыҙ урын тәҡдим итте. “Рәхмәт, мин ул тиклем ҡарт түгел бит әле”, — тигән булам. Шулай, үҙеңде йәш тойоп, күктә талпынып маташһаң да, ергә төшөрөп ҡуялар ул.\n— Хәйер, ҡартлыҡ тигән нәмә өркөтмәйҙер һеҙҙе. Уның менән йәштән үк “дуҫ” булдығыҙ бит. Йәғни театрҙа башҡарған ролдәрегеҙ күпселектә өлкән йәштәге кешеләр.\n— Эйе, миңә үҙемдең йәштәге образды башҡарырға тура килмәне тиерлек. Йәшемә тура килгән берҙән-бер образ Мостай Кәримдең “Ай тотолған төндә” әҫәрендәге Диуана булды. Уға ла, миңә лә 30 йәш ине. Диуана шул йәшендә ҡалды, мин үҙгәрҙем.\n— Һеҙ әле лә Диуананы уйнарлыҡ.\n— “Диуаналыҡ” күңелде ташламаһын... Уйлап ҡараһаң, донъябыҙҙа аҡыллы “диуаналар” һирәк осрай, диуана “аҡыллылар” ишәйҙе.\n— “Ҡарт” ролдәрегеҙ кемдәр ине?\n— Азат Абдуллиндың “Һуңғы уҙаман” әҫәре буйынса ҡуйылған спектаклдә Ҡудашев, мәҫәлән. Драматург күрергә теләгән партком секретары образы ул. Ундай әүлиә йәнле секретарҙар тормошта булмай торғайны, әлбиттә.\nӘнғәм Атнабаевтың “Хушығыҙ, хыялдарым”ында — Ҡәҙерша, “Балаҡайҙарым”ында — Кашаф, Флорид Бүләковтың “Һөйәһеңме, һөймәйһеңме?”һендә үлә алмай йонсоған 80 йәшлек ҡартты уйнарға тура килде.\n— Яҙмышығыҙҙы театр менән бәйләгәнгә үкенгән мәлдәрегеҙ булманымы?\n— Булғандыр. Актерҙарға ихтирам менән ҡаранылар элек, иң хөрмәтле һөнәрҙәрҙең береһе була торғайны. Хәҙер, танымаған кешеләр араһында, үҙемде актер тип әйтергә лә оялам мин. Ни өсөн тигәндә, уларҙың сәнғәт кешеләренә ҡарата мөнәсәбәте лә икенсе. Кеше рухиәттән ситләшеп, матдилыҡҡа ынтыла.\n— Халыҡ театрға йөрөмәй тигән һүҙҙәр ҙә ишетелгеләй шул.\n— Сәбәптәре күп уның. Һәр өйҙә аппаратура: радио, телевизор, видео... Бына, әйтәйек, Мәжит Ғафури исемендәге башҡорт дәүләт академия драма театры ҡаланың бер ситендә ултыра. Черниковка, Дим, Сипайлово биҫтәһендә йәшәүселәр теләһә лә театрға йөрөй алмай, әлбиттә. Килгәнсе генә бер-ике сәғәт ваҡыт үтеүе мөмкин. Өйөңдән алдараҡ сыҡҡан рәүештә лә, “тығын”ға эләгәсәкһең. Шулай ҙа театрға йөрөүселәр юҡ тип әйтеп булмай: берәүҙәр өсөн унда барыу — оло ваҡиға, байрам кеүек.\n— Башҡорт театрынан һуң татар театрында уйнауы ауыр түгелме?\n— Ҡыйынлығы тойолманы. Бер йыл буйы Карлсонды урыҫса уйнарға тура килде. Һүҙҙәрҙе татарса ятлап та бөткәйнем, премьераға ике көн ҡалғас, режиссер әйтә, ҡала балалары аңламаҫ, урыҫ телендә һөйлә, ти. Аҙағыраҡ “Аҡ сәскә — һиңә бүләк” спектаклендә татарса уйнаным. Әлбиттә, татар теле башҡорт теленә яҡын булһа ла, айырма ҙур ғына. Һәр телдең үҙ моңо бар бит.\n— Белеүемсә, үҙегеҙ ҙә сәхнә әҫәрҙәре яҙаһығыҙ.\n— Яҙғыланым... Ләкин театрҙарға тәҡдим итеп ҡарағаным юҡ. Әле өҫтәлемдә ете-һигеҙ пьеса ята. Күрһәтеп ҡарайыммы икән тип уйлағайным да, ҡуй, мин әйтәм, хәҙер йәштәр бар, яҙһындар.\nТәүге пьесам “Бүләк” тип аталды. Драматургтарҙың республика конкурсында 3-сө урын алғайны. Сибай театры ҡуйырға теләгәйне, нишләптер онотолоп ҡалды. Бер тапҡыр һорағайным, юғалды, тинеләр. Аҙаҡ ҡыҙыҡһынып торманым...\n— Шиғриәткә лә битараф түгелһегеҙ бит әле.\n— Элегерәк, академтеатрҙа эшләгәндә, репетиция мәлендә башҡа килгән фекерҙәрҙе шиғри юлдарға һалып, ролдең артҡы битенә теркәй барҙым. Бер мәл роль биттәре юғала башланы бит. Ниңә улай икән тип аптырайым. Баҡһаң, кемдәрҙер “үҙләштерә” икән. Байтаҡ ваҡыт үткәс, үҙемдең ошо “юғалған” һүҙҙәр бәғзеләр башҡарған йырҙарҙа килеп сыға башланы. Йырлайҙар икән, тимәк, оҡшатҡандарҙыр. Яҙғандарым әрәм булып ҡалмаған.\n— Бөгөнгө артистар тураһында ниндәйерәк фекерҙәһегеҙ?\n— Һәр һөнәрҙең үҙ нескәлектәре бар. Әйтәйек, һөнәрен йүнле башҡармаған кеше хаҡында “сапожник” ти урыҫтар. Артистар араһында ла бар ундай “итексе”ләр. Йәғни башҡарған ролеңдең эсенә инеп, йөрәгең аша үткәрмәй, сәхнәлә “маймылланыу”. Ләкин “итексе” актер булған кеүек “актер” итекселәр ҙә була. Был инде үҙ һөнәреңде яратыуға бәйле. Үҙем актер кеше булараҡ, берәүгә лә төртөп күрһәтмәйем, берәүҙең дә исемен фашламайым һәм баҡсаһына таш ташламайым. Уныһы инде театр тәнҡитселәренең эше.\nАктер башҡаларға ныҡ бәйле һөнәр. Уның нисек уйнауы режиссерға, рәссамға, сәхнә эшсеһенә, костюм тегеүсегә, грим һалыусыға бәйле. Ҡыҫҡаһы, ҡурсаҡ кеүек ул. Әгәр инде үҙеңсә ҡыландыра башлаһаң, ана, рәссам йәки гример нисек эшләгән — шулай ит, тип тиҙ урыныңа ултыртып ҡуялар.\nБына Рифҡәт Исрафилов менән эшләгән осорҙа ижади эшләү бар ине. Ул: “Ошо образды нисек күрәһегеҙ, әйтегеҙ”, — тип фекеребеҙ менән ҡыҙыҡһына торғайны.\n— Театрҙың киләсәге бармы?\n— Театр — үлемһеҙ сәнғәт ул. Техника дәүере тип һөйләһәк тә, театр һүнмәйәсәк. Тере йән бит ул, ә тере йәнгә кеше һәр саҡ тартылып торасаҡ. Киноны туҡтатып торорға, ҡабат әйләндереп ҡарарға мөмкин. Театрҙа барған спектаклдәр уйналған һайын үҙенсәлекле була бара, уны ҡабат ҡарап булмай. Бер үк спектакль икенсе көнөнә башҡасараҡ уйнала барыбер. Формаһы шул уҡ булһа ла, эске донъяһы үҙгәрә.\nҺүҙ ҙә юҡ, театр йәшәйәсәк. Ләкин нисек йәшәр, уныһы — икенсе мәсьәлә. Рәсәй театрҙары репертуарға ҡоролған, ә башҡа илдәрҙә улай түгел. Мәҫәлән, унда теге йәки был театрҙың актеры тигән төшөнсә юҡ. Театрҙар бер спектаклде ҡуйыр өсөн актерҙар менән контракт төҙөй. Шулай итеп, унда ғүмере буйына бер ролде башҡарып йөрөүселәр ҙә бар.\n— Кемдәрҙе остаз тип атар инегеҙ?\n— Үҙемде Рифҡәт Исрафилов мәктәбен үттем тип әйтә алам. Уҡытыусыларым Булат Хәйбуллин, Гөлли Мөбәрәкова, Олег Ханов сәнғәт серҙәренә төшөндөрҙө. Шундай оло таланттарҙан һабаҡ алыуым менән бәхетлемен. Хатта Рифҡәт Исрафиловта уҡыр өсөн дүрт йыл сират көтөүселәр ҙә булды. Ул Рәсәйҙең иң көслө биш режиссеры иҫәбенә инә.\n— Илфат ағай, театр сәхнәләрендә тағы-тағы осрашырға яҙһын!\n— Шулай булһын. Амин.\nСалауат ӘБҮЗӘРОВ әңгәмәләште.\nЯҙҙы: Гульнур Давлетярова\n24 август 2016 18:07 //\nБашҡортостан юлдаш телевидениеһында Флорид Бүләковтың әҫәре буйынса төшөрөлгән "Ай ҡыҙы" фильмын күрһәтә башланылар. Кисә шуны ҡарап ултырҙым. 2001 йылда төшөрөлгән. Ғаяз Алтыншин төп ролдәрҙең береһен уйнай. Ниндәй сағыу актер, ул буй-һын, утлы ҡараш - барыһы ла үҙендә! Уның бер нисә йыл инде был донъяла юҡлығын ишетеп бик тетрәнгәйнем. Йәшләй генә, ижадының иң емешле сағында әрәм булған. Юлдан тайпылған иптәшегеҙгә терәк-таяныс була алмағанһығыҙ... Аяныс. Ошо фильмда тағы ла бер актерға - Илфат Йомағоловҡа иғтибар иттем. Ул бит беҙҙең башҡорт театр сәнғәтендә үҙе бер табыш! Бөгөн театр сәхнәһендә ул да күренмәй. Ул ҡайҙа юғалды?\nКисә генә Башҡорт дәүләт академия драма театрының Бәйләнештәге махсус битенә ошо һорау ҡатыш фекеремде яҙып һалғайным. Салауат Әбүзәрҙең әңгәмәһен уҡығандан һуң яуапты таптым: Илфат Йомағоловҡа академ театрҙа урын юҡ икән. Бик йәл. Шундай шәп актерҙы тыуған театрынан айырып, ситтә йөрөтөү кемгә кәрәк икән? Илфат Йомағолов ише актерҙар һирәк тыуа бит, уның таланты хаҡына ғына ла, кәмселеге йәки ғәйебе булған хәлдә лә, ғәфү итергә һәм башҡорт театр сәхнәһенә ките ҡайтарырға кәрәк.\nКисә генә Башҡорт дәүләт академ театрының Бәйләнештәге битенә ошондай һорау ҡатыш фекеремде яҙғайным. Хәҙер аңлашылды: Илфат Йомағоловтың башҡорт театры сәхнәһенән китеүе бик үкенесле. Уның кеүек талант эйәләре бик һирәк бит арабыҙҙа. Шуға күрә, актерҙы бер нәмәгә ҡарамаҫтан, башҡорт театры сәхнәһенә кире ҡайтарырға кәрәк.


«Сулпылар» телеконкурсы финалы һәм Гала-концерты: Өфөлә яңы йондоҙҙар ҡабынды\n25 Ноябрь , 10:46\nСара Мостай Кәрим исемендәге Милли йәштәр театры сәхнәһендә уҙҙы.\n— Бөгөн ошо сәхнәгә сыҡҡан ҡыҙҙар-малайҙар киләсәктә Башҡортостаныбыҙҙың сәнғәтен бөтә донъяға танытыр. Һеҙҙең ихлас сығышығыҙҙы тыңлағанда ҙур ҡыуаныс кисерҙем. Рәхмәт һеҙгә, балалар! — тине күренекле композитор, «Сулпылар» конкурсының жюри ағзаһы Рим Хәсәнов, Стәрлетамаҡтан 10 йәшлек Рамазан Биккининға Гран-при тапшырып.\n— Бөгөн балалар етди репертуар башҡарҙы. Йәш таланттарҙың халыҡ йырҙарына өҫтөнлөк биреүенә шатмын, — тип тәьҫораттары менән бүлеште йырсы Нәзифә Ҡадирова. — Нисәнсе йыл инде «Сулпылар» конкурсында жюри булараҡ ҡатнашам, балаларҙың беренсе турҙан финалға тиклем үҫеүен күрәм. Уларҙың һәләте, маҡсатҡа ынтылышы миңә көс-дәрт бирә.\nЖюриҙа шулай уҡ билдәле йырсы, «Юлдаш плюс» йәштәр интернет-радиоһы етәксеһе Илнур Рамазанов, Милли йәштәр театры актеры, Башҡортостандың халыҡ артисы Венер Камалов, «Мираҫ» ансамбле солисы, Башҡортостандың атҡаҙанған артисы Венера Юлгилдина эшләне.\nДәүләт Думаһы депутаты, Бөтә донъя башҡорттары ҡоролтайы Президиумы рәйесе Эльвира Айытҡолова, Башҡорт телен һаҡлау һәм үҫтереү фонды директоры Гөлназ Йосопова, «Башҡортостан» дәүләт телерадиокомпанияһы директоры урынбаҫары Тәнзилә Үлмәҫбаева, «Ҡурай» телеканалы етәксеһе Рита Өмөтбаева балаларға махсус бүләктәр тапшырҙы.\n— Туған телендә йырларға теләгән балаларға, уларға ярҙам иткән ата-әсәләргә, уҡытыусыларға рәхмәт белдерәм, — тине «Тамыр» телеканалы директоры Гөлназ Ҡолһарина. — Беҙҙең ихлас, талантлы баһалама ағзаларына рәхмәт. Проекттың режиссеры Гөлсәсәк Игебаева, мөхәррир Зөлфиә Байбулатова һәм «Тамыр»ҙың ижади төркөмө балалар һәләттәрен күрһәтеүҙән тыш, турҙан-турға тәжрибә туплай алһын өсөн барыһын да эшләне. Көмөш «Сулпылар» 29-сы йыл сыңлай икән, тимәк, был кемгәлер кәрәк!


Ҡурайсылар берекмәһе - СӘЛИМӘКӘЙ\nБорон заманда Һаҡмар һыуы буйлап ултырған ауылдарҙын береһендә бер ярлы ғына ғаиләлә һылыу ҙа, эшлекле лә, йырсы ла Сәлимә исемле ҡара күҙле, ҡара ҡашлы ҡыҙ булған. Уны ауылда бер ярлы егет өҙөлөп яратҡан. Егет тә йырға, ҡурайға оҫта булған. Был ике йәш йөрәк, һәр ваҡыт Һаҡмар буйында осрашып, мөхәббәт тойғоларын уртаҡлашҡандар. Ғүмерҙәре буйына бергә йәшәргә вәғәҙәләшкәндәр. Ике арала йыр-моң килеп тыуған. Егет Сәлимәгә арнап көй сығарып йырлаған, ҡурайҙа уйнаған.\nЙәйге матур көндәрҙең береһендә ялан яғынан байлығы менән дан тотҡан бер бай, Сәлимәне улына һоратып, яусы ебәрә. Мәһәр өсөн ҡыҙҙың атаһына бер ҡола-ала йылҡы һәм башҡа төрлө мал бирә. Сәлимәнең атаһын бер көн эсендә байыҡтырып та ҡуялар. Байлыҡҡа мауығып, Сәлимәне бай улына бирәләр.\nСәлимәнең кейәүе алйоттоң да алйото булып сыға. Сәлимә кейәүенең бындай булыуын оҙатылып килгәнгә тиклем белмәгән.\nИрәндектең көнсығыш яҡ байҙары, Ирәндек тауын аша сығып, Һаҡмарға 15 — 20 саҡрымдар самаһы ерҙә, Сапсал, Таналыҡ, Ҡарғалы һәм башҡа йылғалар буйында аҡ тирмәләр ҡороп йөйләгәндәр. (Түбә, Баймаҡ, алтын приискылары эшләй башлағандан һуң Ирәндек аша бындай күсенеп йөрөүҙәр туҡталып ҡала.)\nШулай күсенеп йөрөү йылдарының береһендә Сәлимәнең дә ҡайны йорто, Ирәндек аша сығып, йәйләү ҡора. Ошо саҡ Сәлимә һылыу һәр көн иртә менән Һаҡмар буйына, туғай яҡтарына ҡарап моңланған, уфтанған, һөйгәнен иҫкә алып илай торған булған. Әсәһенә, иптәш ҡыҙҙарына, һөйгәненә бөтә аһ-зарын һөйләп биргеһе килгән. Бындай ауыр тормоштан, ҡоллоҡтан ҡотолаһы, ҡасып булһа ла тыуған ауылына ҡайтып китәһе, йәки ҡайҙа булһа ла китеп, иреккә сығаһы килгән.\nИре тәмле йоҡоға талған ваҡытта Сәлимә төнөн уның ҡуйынынан сығып ҡаса. Таң атыуға Бетерә йылғаһы буйына, аталарының йәйләүенә барып етә. Ата-әсәһенә бөтә ҡайғы-хәсрәттәрен һөйләп, үкһеп илаған. Был ҡоллоҡтан ҡотҡарыуҙарын һораған. Ата-әсәһе нимә генә эшләй алһын инде, улар өсәүләшеп илағандар ғына.\nИртән тороуға Сәлимәнең юҡлығын белеп, ҡайны йортонда: Сәлимә килен ҡасҡан, ата-әсәһе йәйләүенә киткәндер, моғайын, артынан ҡыуып етеп, тоторға кәрәк, тигән ғауға киткән. Ошо саҡ кемдер берәү йырлап ебәрә:\nБетерә лә һыуы ташып бара,\nАҡ таш менән генә быуайыҡ.\nСәлимәкәй һылыу ҡасып бара,\nАла байталды менеп ҡыуайыҡ.\nАлйот кейәүе ала байталды эйәрләп менеп, ике ағаһы менән һыбай Сәлимәнең артынан ҡыуа китәләр. Бетерә йәйләүенә лә килеп етәләр. Сәлимә һылыу бынан да ҡайҙалыр ҡасҡан була. Эҙләп, һаҡмар буйына килеп етәләр, йөрөй торғас, Һаҡмар буйы бөҙрә талдар янында, ҡуйы сәскәләргә күмелеп, Сәлимә һылыуҙың һөйгән егете менән бергә ултырған еренә барып сығып, тотоп алалар. Үлһәк бергә үләйек, тип бер-береһе менән тағы ла нығыраҡ ҡосаҡлашып ултырған улар. Көс-хәл менән ҡосаҡтарынан айырып алып, егетте иҫтән яҙғансы туҡмап, ергә һуҙып һалып, Сәлимәне ҡанға батырып туҡмап, бау менән етәкләп алып ҡайтып китәләр. Сәс-баштары туҙған, ҡанға батҡан, күлдәктәре тетелеп бөткән Сәлимәне күреп, йәйләүҙәге ҡатын-ҡыҙҙар, бала-сағалар йәлләп, сыр-сыу килеп илашҡандар. Сәлимә иртән тороуға ныҡ ауырый башлай, аҡылдан яҙа. Ошо саҡ Сәлимә ялан аяҡ Ирәндеккә ҡарай йүгергән, һис арымаған, бер кем дә уны ҡыуып етеп тота алмаған, ҡаялағы бер ҡара таш башына йүгереп менеп тә киткән. Таш башынан Һаҡмар буйҙарына һуңғы тапҡыр ҡарап, бөтә көсөн йыйып, йырлап ебәргән:\nҺаҡмарҡайым аға боролоп-боролоп,\nБаш эйәләр бөҙрә талдарым.\nМоң, йырҙарым һеҙгә бүләк булһын,\nХуш булығыҙ, тыуған яҡтарым.\nТәрән һулап, үкһей-үкһей тыуған яҡтарына ҡарап, ҡулдарын һелтәй-һелтәй хушлашып торған сағында ире килеп етеп тотам тигәндә генә, Сәлимәкәй һылыу ҡая башынан осоп та өлгөргән. Фажиғәле һәләк булған ул меҫкен Сәлимәкәй һылыу.\nБыл ҡара таш һаман да үҙгәрешһеҙ тора бирә. Сәлимә хаҡындағы йыр-моңдар ғына, быуындан быуынға күсә килеп, халыҡ телендә һаман да йәшәй.\nКемдәр генә ғашиҡ, ай, булмаһын,\nЕлдәр һыйпай уның да башынан.\nСәлимәкәй һылыу йоҡлағанда,\nАй көнләшә ҡыйғас та ҡашынан.\nҠараһаңсы, Сәлимә, күҙҙәремә,\nЫшанһаңсы, әйткән дә һүҙемә,\nТап төшөрмәм нурлы ла йөҙөңә.\nЕгет булһа, мут булһын, мут булмаһа, юҡ булһын


Ххх Уйын – Уйын Бушлай Онлайн Секс\nИң Эҫе Секс-был уйын уйын ххх\nXXX йылдан ашыу эшләнгән Уйын, һәм беҙ булдырған был сайт, сөнки тел бөтә уйынсыларға уйын өлкәндәр өсөн непослушный сифатлы интернет тәҡдим итә. Ҡасан һеҙ беҙҙең сайтҡа икән, һеҙ күрергә, тип, беҙ категория исемлеге бик ҙур булды. Теги тейеш һәм һеҙ күрерһең исемлеген, төп һүҙ нигеҙләнгән, уларҙы беҙ был коллекцияһын ойоштороу өсөн файҙаланыла. Улар барыһы ла булғас, һеҙгә нимә кәрәк, барыһы ла яҡшы һәм китерелә менән графика. Уйын яңы быуын беҙҙә бар, һеҙҙең өсөн уйын тәжрибәһе реалистик иң өлкәндәр интернет тәҡдим итә., Был уйындарға һеҙҙең үҙенең хис-тойғоларын шулай булғас, как будто һеҙ бер трахаться, сөнки һеҙ бөтә ғәмәле үҙе аватар контролдә тота ала. Был сайтта һеҙ нисек сумасшедший бөтә уйындарына әҙер кончать мәжбүр, сөнки үҙе яратҡан бөгөлөш тип таба һәм тикшерә башланы, унда кончать мөмкин.\nХХХ звонованы өсөн уйын Геймер\nБыл Потрясающий Пользовательский Тәжрибәһе Кәрәк Сайт Өсөн\nПлатформаһы, тәҡдим ителә торған был уйын беҙ бөтәбеҙ, бөтә йыһазландырылған функцияларын, улар һеҙҙең пользовательский идеаль интерфейс өсөн кәрәк булыуы мөмкин. Һеҙ сайттың күсеү буйынса оҡшаш булһа ла, һеҙ нисек порнофильм буйынса күсеп, тик айырмаһы шунда, уның урынына һеҙгә уйнай алмайым дремина порно тапшырҙы. Биттәр, һеҙ унда уйын уйнайһы, оҡшаған битте секс видео потолков-тубал. Хатта уның рейтингы менән варианттары һәм аңлатмаларҙа менән бүлеште, унда һеҙ беҙҙең сайтта бөтә башҡа уйынсылар табыу, уларҙы ниндәй темалар буйынса бәйләнеш, бер-береһе менән тойорға кәрәк. Башҡа бушлай теркәй бара һәм барасаҡ!


Ни өсөн ирҙәрҙең кәрзине ауырыраҡ һәм ҡиммәтерәк? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Ни өсөн ирҙәрҙең кәрзине ауырыраҡ һәм ҡиммәтерәк?\n31.07.2019 Ни өсөн ирҙәрҙең кәрзине ауырыраҡ һәм ҡиммәтерәк?\nУйлап табалар бит, ә?! Ҡулланыусылар кәрзинен ирҙәрҙекенә, ҡатындарҙыҡына айырып бүлергә булғандар.\nБалалар, ҡарттар ҙа бар бит әле тағы. Беләһегеҙ, "ҡулланыусы кәрзине"нә (потребительская корзина) тормошта кәрәк булған минималь аҙыҡ-түлек, хеҙмәттәр инә. Уның күләмен федераль закон менән билдәләгәндәр. Шул кәрзин нигеҙендә йәшәү минимумы иҫәпләнә. Хеҙмәткә яраҡлы кешеләрҙең кәрзиненә төрлө түләү, һалымды ла һалалар.\nАҙыҡ-түлектән икмәк, макарон, он, ярмалар, картуф, йәшелсә, шәкәр, ит, балыҡ кеүек мөһим ризыҡтар бар.\nХәҙер ир-аттыҡын, ҡатын-ҡыҙҙыҡын айырым бүлһәләр, нисегерәк булыр икән?\nЯҡынса тәҡдимдәр буйынса "ҡулланыусы кәрзине"нең айлыҡ ауырлығы үлсәнгән. Ирҙәрҙеке - 980 кг, ҡатындарҙыҡы 837 кг тарта. Ниңә улай?\nТауарҙарҙың дөйөм ауырлығы ла күтәрелгән. Йыйылмала пенсионерҙар өсөн емеш-еләк ике тапҡыр ауырайған, балаларға 17 процентҡа, эш кешеләренә - 50. Ит, һөт, балыҡ ризыҡтары, күкәй, йәшелсә кеүектәрҙе лә яңы вариантта (йәғни кәрзиндең яңыса тултырылғанында) күберәк ашарға тейешбеҙ.\nХаҡын иҫәпләгәндәр ҙә, ҡыҙыҡ ҡына сумма килеп сыҡҡан. Шуға ярашлы, ирҙәр өсөн йәшәү минимумы айына бер кешегә 16 мең һум булырға тейеш, ҡатын-ҡыҙға - 13 700 һум. Уҡыусы балаларға - 14,9, пенсионерҙарға - 13,2, балалар баҡсаһына йөрөүселәргә - 10,3, өс йәшкә тиклемге сабыйҙарға 8,6 мең һум тура килә.